ওয়েব ডেস্ক : ফেসবুকের সূত্র ধরে বন দফতরের জালে বিরল প্রজাতির 'তারকা' কচ্ছপ। রোহন রঞ্জন নামে এক MCA পড়ুয়ার বাড়ি থেকে উদ্ধার করা হল ৫৪টি কচ্ছপ। দিনকয়েক আগে সৌরভ হালদার নামে এক ব্যক্তির ফেসবুক পোস্টে এই কচ্ছপের বিজ্ঞাপন দেওয়া হয়েছিল। সেই বিজ্ঞাপন দেখার পরই নড়েচড়ে বসে বন দফতর। রীতিমতো ফাঁদ পাতা হয় তাকে ধরতে। এরপরই সৌরভের সূত্র ধরে তাঁরা পৌছে যায় ডানলপের রোহন রঞ্জনের কাছে। তার বাড়ি থেকেই মিলেছে বিপুল সংখ্যায় বিরল প্রজাতির কচ্ছপ। সৌরভ ও রোহন দুজনকেই গ্রেফতার করা হয়েছে।